കെ.പി. രാമനുണ്ണി

‎

മലയാള ചെറുകഥാകൃത്തും നോവലിസ്റ്റുമാണ്‌  കെ.പി. രാമനുണ്ണി (ജനനം: 1955)
ജിവിതരേഖ
കരുമത്തിൽ പുത്തൻവീട്ടിൽ ജാനകിയമ്മയുടേയും പട്ടാറമ്പിൽ ദാമോദരൻ നായരുടെയും മകനായി 1955-ൽ കൊൽക്കത്തയിൽ ജനനം. പൊന്നാനി എ.വി.ഹൈസ്കൂൾ, കോഴിക്കോട് മലബാർ ക്രിസ്ത്യൻ കോളേജ് എന്നിവിടങ്ങളിൽ പഠനം. മൈസൂർ യൂണിവേഴ്സിറ്റിയിൽ നിന്ന് ഇംഗ്ലീഷ് സാഹിത്യത്തിൽ ബിരുദാനന്തര ബിരുദം കരസ്ഥമാക്കി. 19-ആം വയസിൽ സ്റ്റേറ്റ് ബാങ്ക് ഓഫ് ഇൻഡ്യയിൽ ജോലിയിൽ പ്രവേശിച്ചു. ഇതേ കാലയളവിലാണ്  ശവസംസ്കാരം എന്ന അദ്ദേഹത്തിന്റെ ആദ്യകഥ മാതൃഭൂമി ആഴ്ചപ്പതിപ്പിൽ പ്രസിദ്ധീകരിക്കപ്പെടുന്നത്മുക്കവ ജനതയ്ക്കൊപ്പം നാലുമാസം; 'ജീവിതപുസ്തക'മെഴുതാൻ 5 വർഷം, എം. ജയതികൻ, മംഗളം, 2011 ഒക്ടോബർ 9. പ്രീഡിഗ്രിക്ക് പഠിക്കുമ്പോൾ അസുഖം മൂലം പഠനം മുടങ്ങിയിരുന്നെങ്കിലും ബാങ്കിലെ ജോലിയിൽ ചേർന്ന ശേഷം ഇംഗ്ലീഷ് സാഹിത്യത്തിൽ ബിരുദം നേടി. അസിസ്റ്റന്റ് മാനേജർ തസ്തികയിലായിരിക്കവേ 21 വർഷത്തിന് ശേഷം എസ്.ബി.ഐ‍-യിൽ നിന്ന് സ്വയം വിരമിച്ചു. മാധ്യമം ആഴ്ചപ്പതിപ്പിന്റെ മാഗസിൻ എഡിറ്ററായി ഒരു വർഷം പ്രവർത്തിച്ചിട്ടുണ്ട്. കേന്ദ്ര സാഹിത്യ അക്കാദമി ഉപദേശകസമിതി അംഗം, കേരള സാഹിത്യ അക്കാദമി അംഗം, തിരൂരിലെ തുഞ്ചൻ സ്മാരക ട്രസ്റ്റിന്റെ അഡ്മിനിസ്ട്രേറ്റർ എന്നീ ചുമതലകൾ വഹിച്ചിട്ടുണ്ട്.കേന്ദ്രസാഹിത്യ അക്കാദമിയുടെ ‎മലയാളം അഡ്വൈസറി ബോർഡ് അംഗവും കേരള സാഹിത്യ അക്കാദമി ജനറൽ കൗൺസിൽ അംഗവും ‎കരിക്കുലം കമ്മറ്റി അംഗവുമായിരുന്നു. ഇപ്പോൾ മലയാളം മിഷന്റെ ഭരണസമിതി അംഗമാണ്.‎ ഇപ്പോൾ തുഞ്ചത്തെഴുത്തച്ഛൻ മലയാളം സർവ്വകലാശാലയിൽ ‎അഡ്ജങ്റ്റ് പ്രൊഫസറായി ജോലി ചെയ്യുന്നു.‎ 

 സാഹിത്യരംഗം 
വിധാതാവിന്റെ ചിരിയാണ് ആദ്യ കഥാസമാഹാരം, സൂഫി പറഞ്ഞ കഥ  ആദ്യനോവലും. കേരള സാഹിത്യ അക്കാദമി പുരസ്കാരം ലഭിച്ചിട്ടുള്ള സൂഫി പറഞ്ഞ കഥ ഇംഗ്ലീഷ്, ഫ്രഞ്ച്, ഹിന്ദി, തമിഴ്, കന്നഡ, അറബി,തെലുങ്ക്, ‎കൊങ്കണി, ബംഗാളി എന്നിങ്ങനെ ഒമ്പത്   ഭാഷകളിലേക്ക് പരിഭാഷ ചെയ്യപ്പെട്ടിട്ടുണ്ട്. പ്രമുഖ സം‌വിധായകൻ പ്രിയനന്ദനൻ ഈ കഥയുടെ ചലച്ചിത്രാവിഷ്കാരം ഇതേ പേരിൽ നിർവഹിക്കുകയുണ്ടായി. കാഞ്ഞങ്ങാടിന് സമീപമുള്ള ഒരു  മുക്കുവ ജനതയുടെ ജീവിതത്തിന്റെ പശ്ചാത്തലത്തിൽ രചിച്ച ജീവിതത്തിന്റെ പുസ്തകം എന്ന നോവലിന് 2011-ലെ വയലാർ പുരസ്കാരം ലഭിച്ചു. രണ്ടാമത്തെ നോവലായ ചരമവാർഷികം ِഓക്സ്ഫോർഡ് യൂണിവേഴ്സിറ്റി ‎‎പ്രസ്സ് ഡെത്ത് ആനുവേഴ്സറി എന്ന പേരിൽ ഇംഗ്ലീഷിൽ പുറത്തിറക്കി. 

കുടുംബം
ഭാര്യ:രാജി. മകൾ:ശ്രീദേവി. ഭാര്യ രാജി വടകര രായോരത്ത് തറവാട്ടിലെ അംഗമാണ്. മകൾ ശ്രീദേവിയും മരുമകൻ ശ്രീജിത്തും ‎സിംഗപ്പൂരിൽ എൻജിനീയർമാരായി ജോലി ചെയ്യുന്നു.
കൃതികൾ

 നോവലുകൾ 
സൂഫി പറഞ്ഞ കഥ
ചരമവാർഷികം
ജീവിതത്തിന്റെ പുസ്തകം
ദൈവത്തിൻെറ പുസ്തകംhttp://www.madhyamam.com/weekly/3120

 കഥാസമാഹാരങ്ങൾ 
വിധാതാവിന്റെ ചിരി
വേണ്ടപ്പെട്ടവന്റെ കുരിശ്
ജാതി ചോദിക്കുക 
അവൾ മൊഴിയുകയാണ്
പ്രണയപർവ്വം
കുർക്സ്
പ്രകാശം പരത്തുന്ന ആങ്കുട്ടി
പുരുഷ വിലാപം
പ്രണയപർവ്വം
തന്തപ്പറത്തെയ്യം
തെരഞ്ഞെടുത്ത കഥകൾ
എൻട്രൻസ് എഴുതുന്ന കുട്ടി
പ്രിയപ്പെട്ട കഥകൾ
ഫോക്സോ
ഗ്രാമകഥകൾ
ലേഖനസമാഹാരങ്ങൾ
 ക്രിമിനൽ കുറ്റമാകുന്ന രതി
 ശീർഷാസനം
 അനുഭവം ഓർമ യാത്ര
 ജീവിതം ഒരു ആർത്തിക്കാരന്റെ കൈയ്യിൽ
 മനസ്സ് മലയാളം
 ഒരു വിശ്വാസിയുടെ മതേതര ചിന്തകൾ

 ചലചിത്രം 
സൂഫി പറഞ്ഞ ‎കഥ: ദേശീയ അവാർഡ് ജേതാവായ പ്രിയനന്ദനൻ സൂഫി പറഞ്ഞ ‎കഥ എന്ന നോവലിനെ ആധാരമാക്കി സൂഫി പറഞ്ഞ ‎കഥ സിനിമയെടുത്തു. തിരക്കഥാ രചന നിർവ്വഹിച്ചത് രാമനുണ്ണിയായിരുന്നു.

അഭിമുഖം
മതമെന്നത് അന്ധവിശ്വാസങ്ങളുടെ കുപ്പത്തൊട്ടിയല്ല: കെപി രാമനുണ്ണി അഭിമുഖം.കോം

പുരസ്കാരങ്ങൾ
2017 ലെ കേന്ദ്ര സാഹിത്യ അക്കാദമി അവാർഡ്‌. കൃതി- ദൈവത്തിന്റെ പുസ്തകം 
കേരള സാഹിത്യ അക്കാദമി അവാർഡ് - സൂഫി പറഞ്ഞ കഥ
വയലാർ പുരസ്കാരം (2011) - ജീവിതത്തിന്റെ പുസ്തകം 
ഇടശ്ശേരി അവാർഡ്  - സൂഫി പറഞ്ഞ കഥ
ഭാരതീയ ഭാഷാ പരിഷദ് ദേശീയ പുരസ്കാരം - ജീവിതത്തിന്റെ പുസ്തകം
പ്രഥമ അസ്ഗറലിലി എഞ്ചിനീയർ നാഷണൽ അവാർഡ് (2019) 
ഇതു കൂടാതെ സമസ്ത കേരള സാഹിത്യ പരിഷത്ത് പുരസ്കാരം (വിധാതാവിന്റെ ചിരി), സമസ്ത കേരള സാഹിത്യ പരിഷത്തിന്റെ കഥാ സമ്മാനം (ശവസംസ്ക്കാരം ), വി.പി. ശിവകുമാർ സ്മാരക കേളി അവാർഡിനും (മുഖലക്ഷണം )പത്മരാജൻ പുരസ്ക്കാരത്തിനും  (ജാതി ചോദിക്കുക) ഡെൽഹി കഥാ അവാർഡ്, ബഹറിൻ കേരളീയ സമാജം ‎അവാർഡ് (മനുഷ്യൻ മൃഗം)  അബുദാബി ശക്തി അവാർഡും (പുരുഷവിലാപം) കളയ്ക്കാട് അവാർഡും (ജാതി ചോദിക്കുക), കൈരളി ടി.വി. പുരസ്ക്കാരവും(കാറ്റ് രാഘവൻ), ‎സി.വി. ശ്രീരാമൻ സ്മാരക അയനം അവാര്ഡ്, ‎ടി.വി. കൊച്ചുബാവ അവാർഡ്, സൗദി സദ്ഭാവനാ അവാർഡ് (ദൈവത്തിന്റെ പുസ്തകം), മലയാറ്റൂർ അവാർഡ്, എസ്.എസ്.എഫ് സംസ്ഥാന സാഹിത്യോത്സവ് പുരസ്കാരം-2017 പുരസ്കാരങ്ങളും ലഭിച്ചിട്ടുണ്ട്.

അവലംബം

പുറത്തേക്കുള്ള കണ്ണികൾ
കെ.പി. രാമനുണ്ണിയുടെ ലേഖനങ്ങൾ
ഇവരെക്കൊണ്ട് എന്താണ്‌ ചെയ്യുക-പച്ചകുതിര മാസിക 2010 ഫെബ്രുവരി
നബിയേ, നീ മോഹിപ്പിക്കുന്നു-മാധ്യമം ദിനപത്രം 28/09/2010
ഇതാണ് ഇസ്ലാം -മാതൃഭൂമി ദിനപത്രം  2015 ഏപ്രിൽ 24
വർഗ്ഗം:1955-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാള കഥാകൃത്തുക്കൾ
വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:വയലാർ പുരസ്കാരം ലഭിച്ചവർ